Els holandesos, més capficats en conquerir-ne directament les terres de producció, prendran Ceilan als portuguesos i s’agenciaran la producció i el comerç de la canyella. Al 1602 fundaran la Vereenigde Oost-Indische Compagnie, la famosa Companyia de les Índies Orientals. Aquest organisme neix per aconseguir evitar la competència entre els mercaders, un dels principals problemes que van tenir espanyols i portuguesos, eliminar l’antic sistema de bescanvi (les espècies eren considerades material d’abonament) i implantar un sistema de pagament amb la moneda universal d’aquell moment: el real de a ocho espanyol.